
�



A V I Z


asupra proiectului de Lege privind constituirea la 


dispoziţia Ministerului Agriculturii şi Alimentaţiei 


a fondului pentru finanţarea cheltuielilor aferente


 lucrărilor  agricole  din  sectorul  vegetal şi a celor


 pentru creşterea animalelor în perioada 1998-2000.





		În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi avizare, în procedură de urgenţă, cu proiectul de lege menţionat mai sus, trimis cu adresa nr.134 din 25 mai 1998, înregistrat sub nr.359/XVIII/11 din 25 mai 1998.


		Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de Lege privind constituirea la dispoziţia Ministerului Agriculturii şi Alimentaţiei a fondului pentru finanţarea cheltuielilor aferente lucrărilor agricole din sectorul vegetal şi a celor pentru creşterea animalelor în perioada 1998-2000, în şedinţa din 27 mai 1998.


		În urma dezbaterilor, constatându-se că acest proiect de lege nu contravine prevederilor constituţionale, membrii comisiei au hotărât, cu majoritate de voturi, să îl avizeze favorabil.


		În raport de obiectul reglementării, acest proiect de lege face parte din categoria legilor ordinare.

